**ODPORÚČANIE K**

**STANOVÁM**

**ÚČELOVÉHO ZARIADENIA CIRKVI**

**ako registrovaného sociálneho podniku v zmysle zákona č. 112/2018 Z. z.**

**ZÁKLADNÉ USTANOVENIA**

1. Účelové zariadenie cirkvi je právnická osoba, ktorá odvodzuje svoju právnu subjektivitu od zriaďovateľa, ktorým je cirkev alebo náboženská spoločnosť vedená Ministerstvom kultúry Slovenskej republiky:[[1]](#footnote-1) . Jej právne pomery sa riadia príslušnými ustanoveniami zákona č. 308/1991 Zb. o slobode náboženskej viery a postavení cirkvi a náboženských spoločností (ďalej len zákon č. 308/1991 Zb.) a príslušnými ustanoveniami zákona č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov (ďalej len zákon č. 112/2018 Z. z.).
2. Stanovy účelového zariadenia cirkvi vymedzujú právne postavenie a právne pomery účelového zariadenia cirkvi, ako aj jej finančné a majetkové postavenie, orgány a ich základné práva a povinnosti.

**Čl. I**

**NÁZOV A SÍDLO NEZISKOVEJ ORGANIZÁCIE**

1. Názov účelového zariadenia cirkvi: TREVAZ
2. Sídlo účelového zariadenia cirkvi: ulica Albrechtova 3, 821 03 Bratislava

**Čl. II**

**POSLANIE ÚČELOVÉHO ZARIADENIA CIRKVI**

1. Poslaním účelového zariadenia cirkvi TREVAZ je verejnoprospešná činnosť poskytovaním charitatívnych, sociálnych, zdravotníckych, humanitárnych, poradenských, výchovno – vzdelávacích, hmotných i duchovných služieb právnickým a fyzickým osobám bez ohľadu na národnosť a náboženstvo.
2. Účelové zariadenie cirkvi TREVAZ za účelom svojho poslania:
* poskytuje sociálne poradenstvo a prevenciu, zabezpečuje psychologické poradenstvo, a iné poradenské služby,
* poskytuje terénnu zdravotnú starostlivosť,
* realizuje činnosti v rámci ochrany životného prostredia a podpory kultúry,
* vykonáva terénne služby v zmysle platnej legislatívy – opatrovateľská služba, stretwork a pod.,
* vykonáva pedagogickú činnosť, organizuje vzdelávacie aktivity pre zamestnancov, dobrovoľníkov a širokú verejnosť,
* poskytuje sociálne bývanie,
* organizuje zbierky za účelom sociálnej a humanitárnej pomoci,
* vykonáva vydavateľskú činnosť súvisiacu so svojim poslaním. [[2]](#footnote-2)

**Čl. III**

**SOCIÁLNY PODNIK A OPIS JEHO HLAVNÉHO CIEĽA**

1. Účelové zariadenie cirkvi je v zmysle ustanovení zákona č. 112/2018 Z. z. verejnoprospešný podnik / komunitnoprospešný podnik[[3]](#footnote-3), ktorého hlavným cieľom je dosahovanie merateľného pozitívneho sociálneho vplyvu poskytovaním spoločensky prospešnej služby v oblasti:
	* poskytovanie zdravotnej starostlivosti a/alebo
	* poskytovanie sociálnej pomoci a humanitárna starostlivosť a/alebo
	* tvorba, rozvoj, ochrana, obnova a prezentácia duchovných a kultúrnych hodnôt a/alebo
	* ochrana ľudských práv a základných slobôd a/alebo
	* vzdelávanie, výchova a rozvoj telesnej kultúry a/alebo
	* výskum, vývoj, vedecko-technické služby a informačné služby a/alebo
	* tvorba a ochrana životného prostredia a ochrana zdravia obyvateľstva a/alebo
	* služby na podporu regionálneho rozvoja a zamestnanosti a/alebo
	* zabezpečovanie bývania, správy, údržby a obnovy bytového fondu a/alebo
	* poskytovanie finančných prostriedkov subjektom sociálnej ekonomiky na vykonávanie spoločensky prospešnej služby vo vyššie uvedených oblastiach[[4]](#footnote-4).

**Čl. IV**

**ČINNOSŤ, KTOROU SPOLOČNOSŤ DOSAHUJE POZITÍVNY SOCIÁLNY VPLYV**

1. Účelové zariadenie cirkvi sa s ohľadom na príslušný článok týchto stanov a príslušné ustanovenia zákona č. 112/2018 Z. z. venuje najmä prevádzkovaniu čistiarne, čisteniu a údržbe textilu, prevádzkovaniu múzea v národnej kultúrnej pamiatke a chovu včiel, poskytovaniu bývania, správy, údržby a obnovy bytového fondu prostredníctvom výstavby, prestavby alebo obstarania bytov na účely ich nájmu oprávneným osobám alebo prostredníctvom nájmu bytov týmto fyzickým osobám[[5]](#footnote-5). Týmito činnosťami účelové združenie cirkvi sleduje svoj hlavný cieľ, ktorým je dosahovanie merateľného pozitívneho sociálneho vplyvu.
2. V budúcnosti môže subjekt vyvíjať aj iné činnosti v súlade s predmetom činnosti spoločnosti uvedenom v príslušnom článku týchto stanov, ktorými bude dosahovať pozitívny sociálny vplyv.

**Čl. V**

**OPIS, AKÝM SPÔSOBOM TOVARY ALEBO SLUŽBY, KTORÉ SPOLOČNOSŤ VYRÁBA, DODÁVA, POSKYTUJE ALEBO DISTRIBUUJE, ALEBO SPÔSOB ICH VÝROBY ALEBO POSKYTOVANIE PRISPIEVAJÚ K DOSAHOVANIU POZITÍVNEHO SOCIÁLNEHO VPLYVU**

1. Účelové zariadenie cirkvi prispieva k dosahovaniu pozitívneho sociálneho vplyvu nasledovnými spôsobmi:
* V zmysle poskytovania spoločensky prospešnej služby podpory zamestnanosti účelové zariadenie cirkvi zamestnáva zraniteľné a znevýhodnené osoby. Tieto si osvoja pracovné návyky a získajú nové zručnosti pre výkon povolania, čo zvýši šance na ich opätovné spoločenské začlenenie berúc do úvahy ich novonadobudnutú mieru finančnej autonómie a samostatnosti, sebadôvery či schopnosti fungovať v prostredí pracovného kolektívu. Uvedené bude mať na osoby pozitívny sociálny vplyv. Dôjde k odstráneniu vylúčenia týchto osôb a k ich začleneniu z okraja spoločnosti do reálneho života.
* V zmysle zabezpečovanie bývania, správy, údržby a obnovy bytového fondu poskytovaním bývania, správy, údržby a obnovy bytového fondu prostredníctvom výstavby, prestavby alebo obstarania bytov na účely ich nájmu oprávneným osobám alebo prostredníctvom nájmu týmto fyzickým osobám. Týmito činnosťami Spoločnosť zabezpečí možnosť poskytovania dostupného bývania pre oprávnené osoby a zvyšovanie životnej úrovne týchto osôb, ktoré pochádzajú prevažne zo sociálne znevýhodneného prostredia.
* V zmysle poskytovania spoločensky prospešnej služby tvorby a ochrany životného prostredia účelové zariadenie cirkvi výrobou nových úľov napomáha uvádzaniu zdravých včelstiev do krajiny a k udržiavaniu potrebnej miery opeľovačov v krajine. Týmto prispieva k zabezpečeniu úrodnosti a udržateľnosti rozmanitosti flóry v krajine.
* V zmysle poskytovania spoločensky prospešnej služby tvorby, rozvoja, ochrany, obnovy a prezentácie duchovných a kultúrnych hodnôt účelové zariadenie cirkvi prevádzkuje múzeum v priestoroch zrekonštruovanej národnej kultúrnej pamiatky.[[6]](#footnote-6)

 **Čl. VI**

**SPÔSOB MERANIA POZITÍVNEHO SOCIÁLNEHO VPLYVU**

1. Pozitívny sociálny vplyv Účelové zariadenie cirkvi meria v prípade spoločensky prospešných služieb nasledovne:
* služby na podporu zamestnanosti: percentom zamestnaných znevýhodnených osôb a/alebo zraniteľných osôb z celkového počtu zamestnancov účelového zariadenia cirkvi v zmysle príslušných ustanovení zákona č. 112/2018 Z. z. Pozitívny sociálny vplyv sa považuje za dosiahnutý, ak účelové zariadenie cirkvi zamestnáva príslušné percento zraniteľných a/alebo znevýhodnených osôb v zmysle príslušných ustanovení zákona č. 112/2018 Z. z..
* poskytovanie bývania, správy, údržby a obnovy bytového fondu: počtom bytov vo výstavbe, prestavbe alebo obstaraných bytov alebo počtom prenajímaných bytov pri splnení podmienky, kedy vybrané percento bytov, na ktoré bolo vydané kolaudačné rozhodnutie, ktorým sa povoľuje užívanie bytu, a ktoré účelové zariadenie cirkvi vlastní alebo má v nájme je poskytnutých za nájomné zodpovedajúce nákladom na byt v zmysle príslušných ustanovení zákona č. 112/2018 Z. z..
* tvorba a ochrana životného prostredia: počtom obnovených alebo výrobou nových úľov a s tým súvisiacim nárastom počtu včelstiev v krajine s následkom priaznivého vplyvu na životné prostredie a v neposlednom rade na úrodnosť poľnohospodárskych plodín, stromov a rastlín v regióne. Pozitívny sociálny vplyv sa považuje za dosiahnutý, ak účelové zariadenie cirkvi vyrobí alebo obnoví 50 úľov za kalendárny rok.[[7]](#footnote-7) V porovnaní s ponukou/činnosťou bežného podnikateľa dosahuje účelové zariadenie cirkvi touto činnosťou/výrobkom väčší pozitívny sociálny vplyv najmä spôsobom:
* tvorba, rozvoj, ochrana, obnova a prezentácia duchovných a kultúrnych hodnôt: počtom návštevníkov (hostí) národnej kultúrnej pamiatky a múzea v prevádzke podniku. Pozitívny sociálny vplyv sa považuje za dosiahnutý, ak účelové zariadenie cirkvi navštívi 1 000 návštevníkov za kalendárny rok. V porovnaní s ponukou/činnosťou bežného podnikateľa dosahuje účelové zariadenie cirkvi touto činnosťou/výrobkom väčší pozitívny sociálny vplyv najmä spôsobom: [[8]](#footnote-8)

**Čl. VII**

**ROZDELENIE ZISKU A ZÁVÄZOK ÚČELOVÉHO ZARIADENIA CIRKVI VYUŽÍVAŤ VIAC AKO 50% ZISKU NA DOSIAHNUTIE HLAVNÉHO CIEĽA**

1. Zisk účelového zariadenia cirkvi sa použije v tomto poradí:
2. na plnenie daňových povinností a iných zákonných platieb,
3. na doplnenie rezervného fondu do výšky v zmysle príslušného článku,
4. na uhradenie neuhradenej straty minulých období,
5. na dosahovanie pozitívneho sociálneho vplyvu v zmysle príslušných ustanovení zákona č. 112/2018 Z. z., v prípade, že podniku bude udelený štatút registrovaného sociálneho podniku v zmysle zákona č. 112/2018 Z. z.,
6. na iné účely stanovené radou ako najvyšším orgánom,
7. Účelové zariadenie použije % zo svojho zisku[[9]](#footnote-9) po zdanení a po úhrade povinných zákonných úhrad a platieb na dosahovanie merateľného pozitívneho sociálneho vplyvu, ktorý je hlavným cieľom účelového zariadenia cirkvi.

**Čl. VIII**

**ORGÁNY SPOLOČNOSTI**

1. Orgánmi účelového zariadenia cirkvi sú:
2. Rada – najvyšší orgán
3. Riaditeľ – štatutárny orgán
4. Sekretariát – výkonný orgán
5. Kontrolná komisia – kontrolný orgán[[10]](#footnote-10)
6. Poradný výbor/demokratická správa[[11]](#footnote-11) - osobitný orgán zriadený v zmysle zákona č. 112/2018 Z. z. alebo spôsob pravidiel v rámci demokratickej správy

**Čl. IX**

**PORADNÝ VÝBOR**

1. Poradný výbor tvoria minimálne 3 členovia. Členom poradného výboru môže byť len zainteresovaná osoba. Väčšinu členov poradného výboru musia tvoriť priamo zainteresované osoby.[[12]](#footnote-12)
2. Poradný výbor  sa zúčastňuje na fungovaní účelového zariadenia cirkvi, na dosahovaní jej pozitívneho sociálneho vplyvu a na hodnotení dosahovania pozitívneho sociálneho vplyvu
* prerokovaním,
* právom na informácie,
* kontrolnou činnosťou.
1. Spôsob voľby alebo vymenovania a spôsob odvolania člena poradného výboru, ako aj riadneho fungovania poradného výboru upraví účelové zariadenie cirkvi vo svojich vnútorných predpisoch, aby najmenej vo vzťahu k priamo zainteresovaným osobám bolo zabezpečené transparentné
a spravodlivé prostredie.

**Čl. X**

**REZERVNÝ FOND[[13]](#footnote-13)**

1. Účelové zariadenie cirkvi pri svojom vzniku rezervný fond nevytvára.
2. Účelové zariadenie cirkvi vytvorí rezervný fond až z čistého zisku vykázaného v riadnej účtovnej závierke za rok, v ktorom sa zisk po prvý raz vytvorí, a to vo výške 5 % z čistého zisku.
3. Rezervný fond účelové zariadenie cirkvi v ďalších rokoch dopĺňa o 5 % z čistého zisku vyčísleného v ročnej účtovnej závierke.
4. O použití rezervného fondu rozhoduje účelového zariadenia cirkvi tak, aby jeho použitie bolo v súlade s ustanoveniami zákona č. 112/2018 Z. z..
5. Do rezervného fondu môže účelové zariadenie cirkvi vložiť finančné prostriedky na účely ich budúceho použitia na dosiahnutie merateľného pozitívneho sociálneho vplyvu.

**Čl. XI**

**HOSPODÁRENIE ÚČELOVÉHO ZARIADENIA CIRKVI**

1. Účelové zariadenie cirkvi vlastní hnuteľný a nehnuteľný majetok. Tento majetok, ako aj všetky výnosy z neho a z vlastnej činnosti a služieb využíva na napĺňanie svojho poslania.
2. Hospodárenie sa uskutočňuje podľa schváleného rozpočtu.
3. Za hospodárenie s majetkom účelového zariadenia cirkvi zodpovedá riaditeľ účelového zariadenia cirkvi.
4. Účelové zariadenie cirkvi vedie o svojom hospodárení evidenciu podľa platnej právnej úpravy.
5. Majetok účelového zariadenia tvoria:
* vklady zakladateľa,
* príjmy z vlastnej činnosti,
* príjmy z podnikateľskej činnosti po zdanení,
* dary od fyzických osôb a právnických,
* dotácie a granty od právnických osôb z tuzemska i zahraničia,
* dotácie od štátnych a samosprávnych orgánov a organizácií.

**Čl. XII**

**ÚČTOVNÍCTVO A VÝROČNÁ SPRÁVA[[14]](#footnote-14)**

1. Účelové zariadenie cirkvi účtuje v sústave podvojného účtovníctva podľa osobitného predpisu. Účtovným obdobím registrovaného sociálneho podniku je kalendárny rok.
2. Účelové zariadenie cirkvi je povinné vo svojom účtovníctve osobitne sledovať činnosť vykonávanú ako registrovaný sociálny podnik, a to prostredníctvom tvorby analytických účtov. Ak nie je možné v účtovníctve zabezpečiť preukázanie činnosti registrovaného sociálneho podniku prostredníctvom tvorby analytických účtov, účelové zariadenie cirkvi vedie analytickú evidenciu alebo ďalšie pomocné evidencie.
3. Účelové zariadenie cirkvi je povinné mať účtovnú závierku a výročnú správu overenú štatutárnym audítorom ak:
4. Príjem verejných prostriedkov a podielov zaplatenej dane v účtovom období, za ktoré je účtovná závierka zostavená, presiahne 200 000 eur alebo
5. Všetky príjmy účelového zariadenie cirkvi ako registrovaného sociálneho podniku v účtovnom období, za ktoré je účtovná závierka zostavená, presiahne 500 000 eur.

**Čl. XIII**

**ZÁNIK ÚČELOVÉHO ZARIADENIA CIRKVI**

1. Účelové zariadenie cirkvi zaniká na základe rozhodnutia zriaďovateľa uvedeného v základných ustanoveniach týchto stanov.

**Čl. XIV**

**ZÁVEREČNÉ USTANOVENIA**

1. Tieto stanovy vydáva zriaďovateľ pri zriadení účelového zariadenia cirkvi.
2. V prípade, že niektoré ustanovenia stanov, či už vzhľadom k platnému právnemu poriadku, alebo vzhľadom k jeho zmenám, sa stanú neplatnými, neúčinnými, nevynútiteľnými (obsolentnými) alebo spornými alebo niektoré ustanovenia chýbajú, ostávajú ostatné ustanovenia štatútu touto skutočnosťou nedotknuté. Namiesto tohto ustanovenia nastupuje ustanovenia príslušného všeobecne záväzného predpisu, ktorý je svojou povahou a účelom najbližšie zamýšľanému účelu štatútu.
3. Ak nie je v týchto stanovách ustanovené inak, vzťahy vyplývajúce z týchto stanov sa spravujú ustanoveniami zákona č. 308/1991 Zb. a ďalšími všeobecne záväznými právnymi predpismi poriadku SR, najmä, nie však výlučne zákonom č. 112/2018 Z. z.. V prípade, že niektoré ustanovenie tohto štatútu stratí platnosť v dôsledku zmeny právnych predpisov, tak sa znenie tohto ustanovenia nahrádza ustanovením zmeneného právneho predpisu.
4. Tieto stanovy sú vyhotovené v 5 rovnopisoch, z ktorých každý má platnosť originálu.

V Bratislave, dňa ............................

 ................................................

 podpis zriaďovateľa

1. Žiadateľ uvedie potrebné údaj cirkvi alebo náboženskej spoločnosti, ktorá zriaďuje účelové zariadenie cirkvi. [↑](#footnote-ref-1)
2. Žiadateľ uvedie na aký účel bol zriadený a aké činnosti plánuje poskytovať ako účelové zariadenie cirkvi. Nie všetkými činnosti, ktoré žiadateľ bude vykonávať musí dosahovať pozitívny sociálny vplyv ako registrovaný sociálny podnik v zmysle zákona č. 112/2018 Z. z. [↑](#footnote-ref-2)
3. Žiadateľ zvolí druh podniku podľa toho, či poskytovaním svojej spoločensky prospešnej služby napĺňa buď verejný alebo komunitný záujem. [↑](#footnote-ref-3)
4. Žiadateľ si vyberie spoločensky prospešnú službu zo zoznamu spoločensky prospešných služieb v zmysle ustanovenia § 2 ods. 4 zákon č. 112/2018 Z. z., ktorou dosahuje merateľný pozitívny sociálny vplyv. [↑](#footnote-ref-4)
5. Žiadateľ uvedie konkrétne činnosti, ktoré bude reálne vykonávať a ktorými bude dosahovať pozitívny sociálny vplyv. [↑](#footnote-ref-5)
6. Takýmto spôsobom Žiadateľ pokračuje v opise každého svojho cieľa, ktorým je dosahovanie merateľného pozitívneho sociálneho vplyvu v zmysle napĺňania hlavného cieľa účelového zariadenia cirkvi. [↑](#footnote-ref-6)
7. Žiadateľ uvádza spôsob merania pozitívneho sociálneho vplyvu pri každej spoločensky prospešnej službe, ktorú poskytuje alebo plánuje poskytovať. Odporúčame uviesť percentá, čísla, zlomky a pod (v zmysle kvantitatívnych údajov). Žiadateľ po uvedení kvantitatívnych údajov môže uviesť aj kvalitatívne údaje v zmysle plánovaného dopadu do reality. Žiadateľ uvedie aj akým spôsobom sa pozitívny sociálny vplyv považuje za dosiahnutý (číslom, percentom alebo iným číselným údajom) [↑](#footnote-ref-7)
8. Žiadateľ o priznanie štatútu všeobecného sociálneho podniku v krátkosti uvedie, akým spôsobom a prečo dosahuje väčší pozitívny sociálny vplyv ( ďalej len ,,PSV") ako podnikateľ, ktorý obdobnú činnosť vykonáva na účel dosiahnutia zisku (tzv. bežný podnikateľ). Je potrebné pomenovať dôležité rozlišovacie znaky, ktorými sú napr.: originálne postupy a technológie napomáhajúce dosahovaniu, príp. zvyšovaniu PSV; špecifiká v realizácii výroby alebo ponuke tovaru alebo služby napomáhajúce dosahovaniu, príp. zvyšovaniu PSV, alebo jeho rozšíreniu do iných oblastí spoločenského života (synergie, komplementarity); rozsah a charakter sprievodných spoločensky prospešných aktivít formujúcich napr.: spotrebiteľské správanie, príp. iné. Tieto rozlišovacie znaky je potrebné uviesť pri každej zo zvolenej oblasti, v ktorej je poskytovaná spoločensky prospešná služba. [↑](#footnote-ref-8)
9. Žiadateľ zvolí konkrétne percento (viac ako 50 %) zisku po zdanení a po úhrade povinných zákonných úhrad a platieb, ktoré použije na dosiahnutie hlavného cieľa účelového zariadenia cirkvi. V prípade ak Žiadateľ použije 100% zisku po zdanení a po úhrade povinných zákonných úhrad a platieb na dosahovanie hlavného cieľa alebo ak Žiadateľ uplatňuje demokratickú správu, Žiadateľ môže využívať v zmysle príslušných ustanovení zákona č. 112/2018 Z. z. všetky druhy podpôr. [↑](#footnote-ref-9)
10. Žiadateľ v príslušných článkoch rozpíše jednotlivé práva a povinnosti orgánov, spôsob vzniku členstva, spôsob fungovania a pod.. [↑](#footnote-ref-10)
11. Žiadateľ zvolí spôsob, akým do svojej hospodárskej činností zapája zainteresované osoby. V prípade výberu demokratickej správy, je potrebné, v zmysle § 10 ods. 3 zákona o SE/SP, v stanovách ako orgány ustanoviť valné zhromaždenie a správnu radu, pričom valné zhromaždenie má právo voliť správnu radu. [↑](#footnote-ref-11)
12. V prípade, ak má Zariadenie zamestnancov je potrebné doplniť vetu: Najmenej jeden člen poradného výboru musí byť zamestnancom tohto zariadenia. [↑](#footnote-ref-12)
13. Vytvorenie rezervného fondu je odporúčanie nie povinnosť. [↑](#footnote-ref-13)
14. Žiadateľ v tejto časti uvedenie informácie o vedení účtovníctva a výročnej správe, ktorú vypracúva v zmysle zákona č. 112/2018 Z. z. a príslušnej platnej legislatívy. [↑](#footnote-ref-14)